اہم مذاہب کو ظاہر کرنے والا دنیا کا نقشہ۔

**مذہب[*مردہ ربط*]** کا لفظی مطلب راستہ یا طریقہ ہے۔ انگریزی لفظ Religion کا مادہ لاطینی لفظ *religio* یعنی امتناع، پابندی ہے۔ ویبسٹر کی انگریزی لغت میں Religion کی جو تعریف کی گئی ہے اس سے ملتا جلتا مفہوم مقتدرہ قومی زبان کی انگریزی اردو لغت میں بھی دیا گیا ہے، جو یوں ہے:

|  |  |  |
| --- | --- | --- |
| "| مافوق الفطرت قوت کو اطاعت، عزت اور عبادت کے لیے بااختیار تسلیم کرنے کا عمل؛ اس قسم کی مختار قوت کو تسلیم کرنے والوں کا یہ احساس یا روحانی رویہ اور اس کا ان کی زندگی اور طرز زیست سے اظہار؛ متبرک رسوم و رواج یا اعمال کے سر انجام دیے جانے کا عمل؛ خدائے واحد و مطلق یا ایک یا زیادہ دیوتاؤں پر ایمان لانے اور ان کی عبادت کا ایک مخصوص نظام۔ | "|

بہ الفاظ دیگر کسی مخصوص علاقے کی مذہبی روایات میں وہاں کے لوگوں کا کائنات کو دیکھنے اور سمجھنے کا انداز کار فرما ہوتا ہے۔ مثلاً زراعتی معاشروں میں بارش کا دیوتا ہوتا ہے تو خانہ بدوش معاشروں میں شکار کا۔ یہ کہنا درست نہیں کہ مذہب اپنے سے متعلقہ علاقہ کے لوگوں کی روحانی ضروریات کو پورا کرتا ہے۔ بلکہ اس کے برعکس یہ کہنا چاہیے کہ کسی خطہ کے لوگ اپنے روحانی تقاضے پورے کرنے کے لیے جو امتناعات، پابندیاں، اُصول و قوانین، ضوابط وغیرہ عائد کرتے ہیں اُن کا مجموعہ مذہب کہلاتا ہے۔

مذہب کی تعریف اس کا واضح تعین اتنا آسان نہیں جتنا ہادی النظر میں معلوم ہوتا ہے۔ اس کی بڑی وجہ یہ ہے کہ مذہب کوئی یک جہتی مظہر نہیں ہے۔ مذہب کے نام کے ساتھ ہی پہلا تصور ہمارا مذاہب[*مردہ ربط*] کی طرف جاتا ہے کیونکہ مذہب سے سابقہ ہم کو ایک تاریخی مظہر کی حیثیت سے ہوتا ہے۔ دنیا کے بڑے مذاہب انسانی تہذیب کا ایک جز ہیں اور ان عظیم مذاہب کے ساتھ ساتھ ایسی چھوٹی مذہبی جماعتیں ہیں جن کی اپنی خصوصیات ہیں اور جن کی مذہبی انفرادیت کو نظر انداز نہیں کیا جا سکتا۔ اس لیے ایک مذہب کے محقق کا یہ کہنا کسی حد تک صحیح ہے کہ ہم مذہب کو مذاہب ہی کے اندر ڈھونڈ سکتے ہیں۔ اسی کے ساتھ ہر مذہب کے اندر مختلف قسم کے رجحانات پائے جاتے ہیں۔ جن کا تعلق عقائد کے تعین و توضیح اور ان عقائد پر مبنی مذہبی اعمال و رسوم سے ہوتا ہے جب ہم کسی آدمی کو مذہبی کہتے ہیں تو اس سے ہماری مراد یہی ہوتی ہے کہ وہ ان احکام و اعمال پر سختی سے کاربند ہے۔ جو اس مذہب سے وابستہ ہیں جس میں اس نے نشو و نما پائی ہے اور جن کو اس نے شعوری یا غیر شعوری طور پر قبول کر لیا۔ اس کا مطلب یہ ہوا کہ ایک طرف تو مذہب کچھ متعین عقائد پر دلالت کرتا ہے جیسے وجود خدا پر ایقان، آخرت پر عقیدہ، جزا و سزا پر ایمان وغیرہ۔ دوسری طرف اس کا اظہار مقررہ عبادات کے مخصوص طریقوں پر بجا لانے اور اخلاقی اوامر و نواہی کی تکمیل میں ہوتا ہے۔ لیکن اگر ہم مذہب پر زیادہ غائر نظر ڈالیں اور ہماری نگاہ صرف اس مذہب تک محدود نہ ہو جس میں ہم پیدا ہوئے ہیں تو ہم کو ان اختلافات کا بھی شدت سے احساس ہوتا ہے جو تاریخی مذاہبآرکائیو شدہ (Date missing) بذریعہ salahuddins.com (Error: unknown archive URL) میں پائے جاتے ہیں۔ اور ان اشتراکات کا بھی جو ان اختلافات کے باوجود مختلف مذاہب میں موجود ہوتے ہیں تو پھر یہ سوال خود بخود پیدا ہوتا ہے کہ وہ کیا عنصر ہے جو تمام مذاہب میں مشترک ہے اور جس کی بنا پر ہم مذہب کے اس مظہر کو، جہاں شخصی ذاتِ مطلق کا تصور بنیادی حیثیت رکھتا ہے (جیسے یہودیت، مسیحیت، و اسلام) اور اس مظہر کو بھی جس کی اساس محض غیر شخصی حقیقت ہے اور جس کا صرف سلبی طور پر اظہار ممکن ہے (جیسے کہ بدھ مت)، مذہب کا نام دیتے ہیں۔

دنیا کے چند اہم مذاہب
---------------------

#### ابراہیمی مذاہب

* اسلام
* یہودیت
* عیسائیت

#### مشرقی ایشیائی مذاہب

* تاؤ مت
* کنفیوشس مت
* چینی لوک مذہب

#### ہندوستانی مذاہب

* ہندو مت
* جین مت
* بدھ مت
* سکھ مت
* قادیانیت

### علاقائی اور لوک مذاہب

* شمن پرستی
* روحیت
* اجداد پرستی

### روایتی افریقی مذاہب

* روایتی بربر مذہب
* قدیم مصری مذہب
* اکان مذہب
* داهومیائی مذہب
* سریر مذہب
* یوروبا مذہب
* ڈنکا مذہب
* بوشمن مذہب
* سانٹریا
* کانڈومبلے
* وڈوون
* امبینڈا
* میکمبا

### ایرانی مذاہب

* زرتشتیت
* یارسانیت
* یزدانی
* یزیدیت
* سامریت
* مندائیت
* بابیت
* بہائیت
* ازلیت
* دروز
* راستفاری

آبادیاتی صنف بندی
-----------------

| پانچ سب سے بڑے مذاہب | 2010 (بلین) | 2010 (%) | 2000 (بلین) | 2000 (%) | آبادیات |
| --- | --- | --- | --- | --- | --- |
| مسیحیت | 2.2 | 32% | 2.0 | 33% | مسیحیت بلحاظ ملک |
| اسلام | 1.6 | 23% | 1.2 | 19.6% | اسلام بلحاظ ملک |
| ہندو مت | 1.0 | 15% | 0.811 | 13.4% | ہندومت بلحاظ ملک |
| بدھ مت | 0.5 | 7% | 0.360 | 5.9% | بدھ مت بلحاظ ملک |
| لوک مذہب | 0.4 | 0.4 | 6% | 0.385 | 6.4% |  |
| کُل | 5.8 | 84% | 4.8 | 78.3% |  |

مزید دیکھیے
-----------


|  |  |
| --- | --- |
| باب آئیکن | باب مذہب  |

* مذاہب بلحاظ ملک

حوالہ جات
---------

1. ↑  اردو انسائیکلوپیڈیا/77-78
2. ↑  "The Global Religious Landscape". 26 دسمبر 2018 میں اصل سے آرکائیو شدہ. اخذ شدہ بتاریخ 18 دسمبر 2012.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  Turner، Darrell J. "Religion: Year In Review 2000". *Encyclopædia Britannica*. 26 دسمبر 2018 میں اصل سے آرکائیو شدہ. اخذ شدہ بتاریخ 16 جون 2012.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
4. ↑  but cf: